
UĆI, 

plemenit je Gospodar tvoj 



Tuija, 1438 h. god. / 2017 god. 





U imeAllaha, Svemilosnog, Milostivog! 


Zahvala pripada Uzvišenom Allahu koji podučava 
peru, podučava čovjeka onome što ne zna. Neka su 
najpotpuniji Allahov salavat i selam na poslanika 
Muhammeda, Njegovu časnu porodicu, plemenite 
ashabe i sve Njegove iskrene sljedbenike. 

Obavijestili su me idžazetnamom 1 šejh muhaddis 
Abdullah b. Abdur-Rahman es-Sa'd, šejh prof. dr. 


1 Idžazetnama ili idžaza je dozvola učeniku da prenosi predaje 
ili knjige koje je njegov šejh (učitelj) prenio, čuo i ima dozvolu 
da prenosi od svojih šejhova pa na dalje. Primjer toga je da šejh 
kaže učeniku: "Dozvoljavam ti da putem mene dalje prenosiš 
Buharijev Sahih mojim lancem prenosilaca." i sl. Postoji više 
vrsta idžazetnama, kao i uslovi i pravila koja su postavili 
učenjaci hadisa da bi idžazetname bile ispravne i prihvatljive. O 
tome se detaljnije govori u knjigama mustalehul-hadisa ili 
hadiske terminologije. (Vidjeti: Ibnus-salah, Ma'rifetu ’uldmil- 
hadis, str. 265-278; Sujuti, Tedribur-ravi, 1/447-466; Ahmed 
Šakir, El-Ba'isul-hasis, str. 119-121) 

U današnje vrijeme nema neke velike vidljive i praktične koristi 
od idžazetnama s aspekta vjerodostojnosti ili nevjerodostojnosti 
predaja jer je vrijeme prenošenja i zapisivanja hadisa davno 
okončano. Mnogi učenjaci u potonjim generacijama iz tog 
razloga ne posvećuju posebnu pažnju sakupljanju i prenošenju 

Bedr b. Muhammed el-'Ammaš i drugi od šejhova, 
Allah ih sačuvao i poživio, od šejha muhaddisa 
Medine Hammada b. Muhammeda el-Ensarija, rhm, 
a on od svog šejha Abdul-Hakka el-Hašimija, ovaj 
od Ahmeda b. Abdullaha b. Salima el-Medenija, on 
od Abdur-Rahmana b. Abbasa eš-Šehreziirija, ovaj 
od imama Muhammeda b. Alija eš-Ševkanija 2 , on od 
svog šejha sejjida Abdul-Kadira b. Ahmeda, on od 
Muhammeda b. et-Tajjiba, ovaj od Muhammeda b. 


idžazetnama. Međutim, slobodno možemo reći da idžazetname 
predstavljaju veliku počast i slavu ovom ummetu koji je toliko 
stoljeća nakon vremena poslanstva uspio očuvati mnoge lance 
prenosilaca do Allahovog Poslanika, sallallahu alejhi ve sellem, 

1 prvih generacija. Dakle, na taj način spojen je kraj ummeta s 
njegovim početkom, a u tome je i dodatna potvrda autentičnosti, 
ispravnosti i tačnosti kapitalnih i bitnih djela koja danas imamo 
pred sobom, koja su, pored toga što su tekstualno sačuvana, 
prenesena i potvrđena idžazetnama i lancima prenosilaca. Tako 
mi Allaha, da kršćani i židovi imaju samo jedan lanac preno- 
silaca do Isaa ili Musaa, alejhimas-selam, hvalisali bi se njime 
pred svima da opravdaju svoju zabludu, napisali ga zlatnom 
tintom, ukrasili draguljima i uzdigli na najuzvišenije i naj- 
istaknutije mjesto. Neka je neizmjema zahvala Allahu, dželle 
šanuhu, koji nam je sačuvao dini-islam od izmjena i promjena! 

2 Lanac prenosilaca koji će biti spomenut je najkraći lanac 
putem kojeg imam Ševkani, rhm, doseže do imama Buharije, 
rhm. Između njega i Buharije nalazi se samo deset ravija, iako je 
vremenski period između smrti ova dva imama 994 godine. 
Pored ovog lanca, imam Ševkani posjedovao je više od 20 
drugih seneda do Buharije, Allah mu se smilovao. (Vidjeti: 
Ševkani, Ithaful-ekabir bi isnadid-defatir , str. 160-167) 

Ahmeda el-Fasija, on od Ahmeda b. Muhammeda el- 
'ldžla, on od Kutba en-Nehrevanija, ovaj od Nura 
Ebul-Fettiha, a on od Baba Jusufa el-Herevija, ovaj 
od Muhammeda b. Šazebehta, a on od Jahje b. 
Ammara b. Mukbila b. Šahana, on od Muhammeda 
b. Jusufa el-Firabrija, a on prenosi od predvodnika 
mu'mina u hadisu, imama Muhammeda b. Isma'ila 
el-Buharije, rahmetullahi 'alejh. 

Imam Buhari, rhm, kaže: Pričao nam je El- 
Humejdi Abdullah b. ez-Zubejr, koji kaže: Pričao 
nam je Sulijan, koji je rekao: Pričao nam je Jahja b. 
Se'id el-Ensari, a on kaže: Obavijestio me je 
Muhammed b. Ibrahim et-Tejmi, da je čuo Alkamu 
b. Vekkasa el-Lejsija kako kaže: Čuo sam Omera b. 
el-Hattaba 3 , radijallahu 'anhu, kako je na minberu 
rekao: Čuo sam Allahovog Poslanika, sallallahu 
'alejhi ve sellem, kako kaže: 

"Doista su djela prema namjerama i doista će 
svaki čovjek dobiti ono što je naumio. Pa ko učini 
hidžru radi Allaha i Njegova Poslanika - njegova 


3 Između autora ovih redova i Allahovog Poslanika, sallallahu 
alejhi ve sellem, nalaze se 23 osobe. Iako nema neku posebnu 
vrijednost i bitnost, ipak nam je drago da se barem na taj način 
susretnemo i spojimo sa Allahovim Poslanikom, sallallahu alejhi 
ve sellem. Molim Allaha da nas počasti istinskim slijeđenjem 
Njegovog, alejhis-selam, sunneta, da nas poživi na sunnetu, 
usmrti na sunnetu i proživi u Njegovom plemenitom društvu! 


7 



hidžra je radi Allaha i Njegova Poslanika. A ko 
učini hidžru kako bi stekao nešto od dunjaluka, ili 
radi ž.ene kako bi se njome oženio - njegova hidžra 
je radi onoga zbog čega ju je učinio. " 4 


4 Hadis su zabilježili Buhari, br. 1; i Muslim, br. 1907, u svoja 
dva Sahiha, a to su dvije najvjerodostojnije i najpouzdanije 
knjige pod nebeskim svodom, nakon Kur'ani-Kerima. Ovim 
hadisom imam Buhari, rhm, otpočeo je svoj Sahih navodeći ga 
umjesto bilo kakvog uvoda ili predgovora. Dakle, time je želio 
napomenuti sebe - a i one koji će čitati njegovu knjigu - na 
bitnost iskrenosti u namjerama, te da je svako dobro djelo s 
kojim se ne cilja Allahovo zadovoljstvo bezvrijedno i ništavno. 
Imam Abdur-Rahman b. Mehdi, rhm, je rekao: "Ovaj hadis 
trebalo bi staviti u svako poglavlje!" (Vidjeti: Džami'ut-Tirmizi, 
4/179) Ibn Mehdi, rhm, također napominje: "Onaj ko želi 
napisati knjigu, neka je započne hadisom 'Djela su prema 
namjerama...'" (Vidjeti: Bejheki, Es-Sunenus-sagir, 1/8) Imarn 
Ebu Sulejman el-Hattabi, rhm, kaže: "Naši šejhovi koji su 
prethodili, Allah im se smilovao, smatrali su pohvalnim istaknuti 
ovaj hadis ispred svakog vjerskog posla koji se započinje ili 
osniva." ( E'alamul-hadis , 1/106) Imam Ebu Zekerijja en- 
Nevevi, rhm, tvrdi: "Ispravni prethodnici i oni koji su ih slijedili 
u generacijama nakon njih smatrali su pohvalnim započeti 
pisanje knjiga ovim hadisom." ( EI-Ezkar, str. 7) Upravo tako su 
postupili mnogi učenjaci, pored imama Buharije, poput 
Bejhekija u djelu Es -Sunenus-sagir, Begavija u djelima Šerhus- 
sunne i Mesabihus-sunne, hafiza Abdul-Ganijja el-Makdisija u 
djelu Umdetul-ahkam, Nevevija u djelima EI-Erbe'Un i Rijadus- 
salihin, Sujutija u djelu EI-Džami'us-sagir, Kettanija u djelu 
Nazmul-mutenasir i mnogih drugih. 



Bez sumnje, dragi brate i sestro, najvrijednije i 
najpreče na što musliman može potrošiti svoje 
dragocjeno vrijeme je izučavanje šerijatskog znanja, 
a zatim rad po tom plemenitom znanju. Riječ je o 
znanju koje nas upoznaje sa Allahom, Njegovim 
Poslanikom, sallallahu 'alejhi ve sellem, i vjerom 
islamom, a bez toga je nemoguće obožavati Allaha, 
dželle šanuh. Upravo to korisno znanje čovjeka 
približava Džennetu, a udaljava od Vatre. 

Ashabi Allahovog Poslanika, sallallahu 'alejhi ve 
sellem, imali su najveći udio u znanju. Nakon njih, 
istim putem nastavila je generacija tabi'ina koja je 
bila počašćena da govori lijepe riječi i upućena da 
slijedi Put Onoga koji je hvale dostojan. Zatim su 
došli učenjaci i imami ummeta, te zvijezde u 
mračnim nebesima i svjetiljke u mrklim noćima, pa 
su slijedili jasne tragove prethodnika i koračali 
utabanim putevima spasa i uspjeha. 

Uzvišeni Allah je rekao: "Reci: 'Zar su isti oni 
koji znaju i oni koji ne znaju!?' Samo oni koji 
pameti imaju pouku primaju!" (Ez-Zumer, 9) 

"Allah će na visoke stepene uzdignuti one među 
vama koji vjeruju i one kojima je dato znanje." (El- 

Mudžadele, llf 


5 Ucenjakummeta, poznati ashab Abdullah b. Abbas, radijallahu 
anhuma, tvrdi da je značenje ajeta: "Allah uzdiže na visoke 

"... i reci: 'Gospodciru moj, Ti znanje moje 
proširi!"' (Ta-ha, 114) 

Mu'avija b. Ebi Sufjan, radijallahu 'anhuma, 
prenosi da je Allahov Poslanik, sallallahu 'alejhi ve 
sellem, rekao: "Onaj kome Allah želi dobro poduči 
ga propisima vjere. " 6 

Od Ebu Hurejre, radijallahu 'anhu, prenosi se da 
je Vjerovjesnik, sallallahu 'alejhi ve sellem, rekao: 

"Ljudi su poput ruda. Najbolji među njima u 
džahilijjetu (prije islama) su najbolji i u islamu, ali 
ako se poduče propisima vjere. " 7 

Osman b. Affan, radijallahu 'anhu, prenosi da je 
Vjerovjesnik, sallallahu 'alejhi ve sellem, rekao: 
"Najbolji među vama je onaj ko nauči Kur’an pa 
zatim druge njemu podučava. " s 

Od Ebu Hurejre, radijallahu 'anhu, prenosi se da 
je Resulullah, sallallahu 'alejhi ve sellem, rekao: 
"Onaj ko krene putem na kojem traga za znanjem, 
Allah će mu radi toga olakšati put ka Džennetu. 
Nikada se nije okupio narod u kući od Allahovih 


stepene među vjernicima one kojima je dato znanje nad onima 
kojima nije clato znanje." (Bejheki, El-Medhal, str. 247) 

6 Buhari, br. 71; i Muslim, br. 1037. 

7 Buhari, br. 3383; i Muslim, br. 2526. 

8 Buhari, br. 5027. 

kuća 9 učeći Allahovu knjigu i proučavajući je 
međusobno, a da se na njih nije spustio smiraj, 
obuhvatila ih milost, meleci okružili krilima i Allah 
ih spomenuo kod onih koji su blizu Njega. Onaj 
koga uspore njegova djela, zasigurno ga neće 
ubrzati njegovo porijeklo. ” 10 

Ebu Musa el-Eš'ari, radijallahu 'anhu, prenosi da 
je Vjerovjesnik, sallallahu 'alejhi ve sellem, rekao: 
"Primjer upute i znanja s kojim me je Allah poslao 
je kao primjer kiše koja padne na zemlju. Bude 
dobre (plodne, mehke) zemlje koja primi vodu i 
urodi travom i mnogim drugim zelenilom, a bude i 
tvrde (neplodne) zemlje koja ne upije vodu (zadrži je 
na sebi) i Allah daje da se njome Ijudi koriste: piju, 
napajaju stoku i siju; a padne i na druge predjele, 
ravnice, koje ne zadržavaju vodu niti urode travom. 
Ovo je primjer onoga ko je naučio Allahovu vjeru i 
koristilo mu je ono s čim me je Allah poslao, pa 
nauči i druge podučava; i primjer onoga koji radi 
spoznaje nije glave podigao niti prihvatio Ailahovu 
uputu s kojom samposlan. 1 

Od Ebu Hurejre, radijallahu 'anhu, prenosi se da 
je Resulullah, sallallahu 'alejhi ve sellem, rekao: 


9 Tj. u mesdžidu, džamiji i sl. 

10 Muslim, br. 2699. 

11 Buhari, br. 79; i Muslim, br. 2282. 

"Kada čovjek umre prekidaju mu se sva (dobra) 
djela osim troga: trajne sadake, znanja koje ostavi u 
nasljeđe pa se drugi njime koriste i pobožnog 
djeteta koje moli Allaha za njega. ” 12 

Od Ebu Derdaa, radijallahu 'anhu, prenosi se da je 
Allahov Poslanik, sallallahu 'alejhi ve sellem, rekao: 
"Onaj ko krene putem na kojem traga za znanjem, 
Allah će ga radi toga usmjeriti ka putu od džen- 
netskih puteva. Zaista meleci pružaju svoja krila 
ispred onog ko traga za znanjem iz zadovoljstva 
prema njemu. Za učenjaka mole i traže oprosta oni 
koji su na nebesima, a i oni koji su na Zemlji, pa 
čak i ribe u vodi. Prednost učenjaka nad pobož- 
njakom je kao prednost punog mjeseca nad ostalim 
zvijezdama. Doista su učenjaci nasljednici vjero- 
vjesnika, a vjerovjesnici nisu ostavili u nasljedstvo 
ni dinare niti dirheme, nego su ostavili znanje, pa 
ko uzme znanje, uzeo je veliki udio u nasljedstvu. ” 13 


12 Muslim, br. 1631. 

13 Ahmed, br. 21715; Ebu Davud, br. 3643; Tirmizi, br. 2682; 
Ibn Mažde, br. 223; i drugi. U lancu prenosilaca ovog hadisa 
nalaze se određene slabosti i mahane. Radi toga su ga pojedini 
učenjaci ocijenili nevjerodostojnim. (Vidjeti: Darekutni, El-'Ilel, 
6/216'217; Ibnul-Kattan Bejdnul-vehmi vel-iham, 4/27-29; 
Zehebi. Mizanul-'iatidal, 2/4-5). Ipak, drugi učenjaci ga 
prihvataju zbog mnoštva puteva i drugih predaja koje ga 
pojačavaju. Tako su tvrdili: Hamza el-Kinani, Ibn Hibban, 
Ibnul-Dževzi, Ibn Mulekkin, Hejsemi, Ibn Hadžer, Sahavi, 

Ebu Hurejre, radijallahu 'anhu, prenosi da je 
Poslanik, sallallahu 'alejhi ve sellem, rekao: "Onaj 
ko dođe u ovaj moj mesdžid, a nije došao osim da 
nauči nešto dobro ili poduči nekog drugog, on je na 
stepenu mudžahida na Allahovom putu. Dočim, 
onaj ko dođe radi nečeg drugog, on je poput 
čovjeka koji gleda u ono što nije njegovo. " 14 

Od Zejda b. Sabita, radijallahu 'anhu, prenosi se 
da je Allahov Poslanik, sallallahu 'alejhi ve sellem, 
rekao: "Allah prosvijetlio lice čovjeku koji od nas 
čuje neki hadis, pa ga zapamti sve dok ga nekom 
drugom ne prenese jer možda onaj ko nosi znanje 


Albani i dr. (Vidjeti: Bedrul-munir, 7/583; Medžme'uz-zevaid, 
1/335; Ilelul-mutenahije, 1/79; Fethul-Bari, 1/160; Sahihul- 
džami'a, br. 6297) 

14 Ahmed, br. 9419; Ibn Madže, br. 227, Ibn Ebi Šejbe, br. 
33188; i drugi. U lancu prenosilaca nalazi se ravija Humejd b. 
Zijad Ebu Sahr po pitanju čije pouzdanosti učenjaci imaju 
podijeljeno mišljenje. (Vidjeti: Zehebi, Mizanul-'iatidal, 2/386; 
Ibn Hadžer, Tehzibut-tehzib, 3/37-38) Imam Darekutni i Ibn 
Tahir el-Makdisi smatrali su hadis nevjerodostojnim, dok su ga 
Hamza el-Kinani, Hakim, Munziri, Zehebi, Hejsemi, Albani i 
drugi smatrali prihvatljivim. (Vidjeti: El-'Ilel, 10/380-381; 
Zehiretul-huffaz, 4/2254; El-Mustedrek 'ales-sahihajn, br. 310; 
Misbahu-zudžadže, 1/31; Et-Tergib vet-terhib, 1/59-60; Es- 
Semerul-mustetab, str. 526) 

prense ga onom ko bolje razumije od njega, a mož- 
da i neki od onih koji nose znanje ne razumiju. " 15 

Enes b. Malik, radijallahu 'anhu, prenosi da su za 
vrijeme Poslanika, sallallahu 'alejhi ve sellem, bila 
dvojica braće, jedan je odlazio kod Resulullaha i 
slušao hadise (učio vjeru), a drugi se bavio zanatom i 
zarađivao, pa se ovaj drugi (zanatlija) požalio 
Poslaniku, sallallahu 'alejhi ve sellem, na ovog prvog 
(učenika), na što mu je Poslanik rekao: "Možda ti 
opskrba dolazi baš radi njega. " њ 

Od Omera b. el-Hattaba, radijallahu 'anhu, prenosi 
se da je rekao: "Doista čovjek izađe iz svoje kuće sa 
grijesima poput brda Tihame, pa kada čuje znanje, 
poboji se Allaha, povrati se od grijeha i pokaje, pa se 
vrati kući bez ijednog grijeha. Zato, nemojte se 
odvajati od sijela sa učenjacima jer Allah nije na 
Zemlji stvorio komad zemlje koji Mu je draži od 
sijela na kojima borave učenjaci, ” 17 


Ebu Davud, br. 3660; Tirmizi, br. 2656; Ibn Madže, br. 230; 
Ahmed, br. 21590; i drugi. Ovaj hadis je vjerodostojan i prenosi 
se od nekolicine ashaba, radijallahu 'anhum. Neki učenjaci ga, 
čak, smatraju mutevatirom, tj. da je na najvećem stepenu 
vjerodostojnosti, a Allah najbolje zna. (Vidjeti: Abdul-Muhsin 
el-Abbad, Dirasetu hadisi naddarellahu-mreen semi'a mekaleti 
rivajeten ve dirajeten). 

16 Tirmizi, br. 2345. 

17 Semerkandi, Tenbihul-gajilin, str. 440. 

Zirr b. Hubejš, rhm, pripovijeda: "Poranio sam 
kod Safvana b. Assala, radijallahu 'anhu, da ga 
priupitam o uzimanju mesha po mestvama, pa me 
upita: ’Zašto si došao?' Rekao sam: 'U potrazi za 
znanjem!' Reče: 'A želiš li da te obradujem?' Rekao 
sam: 'Da!' - a on reče: 'Doista meleci pružaju svoja 
krila ispred onog koji traži znanje iz zadovoljstva 
zbog onog što taj čini .'" 18 

Navodi se da je neki čovjek došao Abdullahu b. 
Mes'udu, radijallahu 'anhu, i upitao ga: "Koje djelo je 
najbolje?" "Znanje!" - reče mu Ibn Mes'ud. Čovjek 
ga opet upita: "A koje djelo je najbolje?" - on mu 
opet odgovori: "Znanje!" Tada čovjek uzviknu: "Pa 
ja te pitam o najboljem djelu, a ti mi govoriš znanje, 
znanje..." Ibn Mes'ud mu reče: "Teško se tebi! Sa 
znanjem o Allahu, koristiće ti i malo i puno dobrih 
djela, a sa neznanjem o Allahu, neće ti koristiti ni 
malo ni puno dobrih djela. " 19 

Aiša, radijallahu 'anha, kaže: "Divne li su žene 
Ensarijke, nije ih stid spriječio da nauče propise 


18 Ahmed, br. 18095; Tirmizi, br. 3535; Darimi. br. 369; i dr. 

19 Bejheki, El-Medhal, br. 466. 

20 Muslim, br. 332. 

Alija b. Ebi Talib, radijallahu 'anhu, je rekao: 
"Uvijek živi uz znanje i nemoj mu tražiti ikakve 
zamjene jer svi Ijudi su mrtvi, a učenjaci su živi. " 21 

Ebul-'Alije, rhm, bio je rob, ali počašćen velikim 
znanjem. Imao je običaj odlaziti kod Ibn Abbasa, 
radijallahu 'anhuma, pa bi ga on podizao da sjedne na 
fotelju, a neki Kurejševići bi sjedili ispod njega na 
zemlji. To im nije bilo pravo, pa se jednom pobuniše 
i rekoše: "Zašto diže ovog roba da sjedi na fotelji?!" 
Ibn Abbas, kada ču njihov govor, ušutka ih i reče im: 
"Doista ovo znanje povećava čast onome ko ima 
časno porijeklo, ali i roba uzdiže da sjedi na fotelja- 
та (iznad onih koji петаји znanja)!" 22 

Ebu Esved ed-Dueli, rhm, je govorio: "Nema 
ništa časnije od znanja. Kraljevi su vladari Ijudi, a 
učenjaci su vladari kraljeva. " 23 

Imam Ebu Bekr el-Adžurri, rhm, kaže: "Znaj, 
Allah ti se smilovao, da među onima koji tragaju za 
znanjem ima Ijudi razborite pameti, koji su okitili se 
lijepim ponašanjem i počašćeni su ispravnim razum- 
ijevanjim. Oni vole da oživljavaju sunnete Allahovog 
Poslanika, sallallahu 'alejhi ve sellem, i sunnete 


21 Hatib el-Bagdadi, El-Fekihu vel-mutefekkih, 2/151. 

2 ~ Bejheki. El-Medhal, br. 398. 

23 Ebu Hilal el-Askeri, El-Hassu 'ala talebil-'ilm, str. 53; Ebu 
Tahir es-Silefi, Et-TujUrijjat, 2/584, br. 504. 

njegovih ashaba, te da umrtvljavaju novotarije. Vole 
mnoštvo znanja i njegovo sakupljanje, da bi tako 
sačuvali muslimanima njihov šerijat, a strahuju da 
nešto od znanja ode u zaborav (...) To je osobina 
onog ispred kojeg meleci stavljaju svoja krila iz 
zadovoljstva i to je onaj ko je na Allahovom putu sve 
dok se ne vrati i onaj za koga meleci i ribe u moru 
traže oprosta i onaj koji je krenuo putem ka 
Džennetu. Allah će dati da se od takvih okoriste sva 
stvorenja. Zatim znaj, Allah ti se smilovao, da je 
takvih Ijudi vrlo malo, ali to im ništa ne šteti jer su 
oni kod Allaha veliki i mnogobrojni." 24 

Prve generacije ovog ummeta ulagale su velike 
napore u stjecanju znanja. Neki su čak dovodili u 
opasnost svoje živote, zdravlje i imetke kako bi 
saznali i naučili o Allahovoj vjeri ono što nisu 
poznavali. 

Prenosi se da je plemeniti ashab Ebu Ejjub el- 
Ensari, radijallahu 'anhu, iz Medine otišao do Misra 
(Egipta) kako bi se sreo sa ETkbetom b. Amirom, 
radijallahu 'anhu, jer je čuo da prenosi od Allahovog 
Poslanika, sallallahu 'alejhi ve sellem, hadis kojeg on 
nije znao. 25 


~ 4 Fardu talebil-'ilm, str. 114-115. 

25 Vidjeti: Ahmed b. Hanbel, Musned, br. 17391; Hatib el- 
Bagdadi, Rihletufi talebil-hadis, str. 34-35. 

Slično je uradio i Džabir b. Abdullah, radijallahu 
'anhuma. Putovao je mjesec dana do Šama kako bi 
čuo samo jedan hadis od Abdullaha b. Unejsa el- 
Ensarija, radijallahu 'anhu, kojeg nije znao, iako je 
lično čuo nmogo drugih hadisa od Allahovog 
Poslanika, sallallahu 'alejhi ve sellem. 26 

Alkame i Esved, dva poznata učenika Abdullaha 
b. Mes'uda, iz Kufe su otišli u Medinu da čuju hadise 
od Omera i Aiše, radijallahu 'anhuma. 27 

Neki čovjek iz Horosana upitao je Amira b. 
Šurahila eš-Ša'bija, rhm, o jednom hadisu, pa ga je 
on obavijestio, zatim mu je rekao: "Uzmi ovaj hadis 
džabe, bez truda, a znaj da su neki Ijudi, doista, znali 
putovati za manje od toga čak i do Medine. " 2& 

'Amr b. Ebi Seleme, rhm, požalio se imamu Ebu 
'Amru el-Evza'iju rekavši: "Već četiri dana boravim 
uz tebe, a nisam od tebe čuo osim trideset hadisa!?", 
pa mu Evza'i na to odgovori: "Podcjenjuješ trideset 
hadisa za četiri dana!? Zaista je Džabir b. Abdullah 
kupio jahalicu i iz Medine otputovao do Misra kako 
bi čuo samo jedan hadis kojeg nije znao od Ukbe b. 


Vidjeti: Hatib el-Bagdadi, Rihletu fi talebil-hadis, str. 31-33; 
Ibn Abdil-Berr, Džami'u bejanil-'ilmi vefadlih, 1/328. 

27 Vidjeti: Humejdi, EI-Džem'u bejnes-Sahihajn, 4/240-241. 

2S Buhari, br. 97; i Muslim, br. 154. 

Amira, a zatim se odmah vratio. Dok ti podcjenjuješ 
trideset hadisa za četiri dana!?" 9 

Imam Malik b. Enes, rhm, kaže: "Čuo sam Se'ida 
b. Musejjeba kako spominje: 'Dane i noći sam znao 
putovati samo radi jednog hadisa. "' 30 

Katade es-Sedusi, rhm, je rekao: "Da je iko imao 
pravo zadovoljiti se samo znanjem kojeg posjeduje, 
onda bi to bio Musa, alejhis-selam, ali je i on rekao 
(Hidru): 'Mogu li da te pratim pa da me podučiš 
onome čemu si ti ispravnopodučen?' (El-Kehf, 66)" 31 

Bio je upitan imam Abdullah b. el-Mubarek, rhm: 
"Do kada ćeš učiti znanje?", pa je rekao: "Do smrti, 
inšallah!" 32 

Izučavanje šerijatskog znanja je bolje i vrijednije 
kod Uzvišenog Allaha, dželle šanuh, od svih vrsta 
dobrovoljnog ibadeta, ali ako se poprati iskrenom 
namjerom i primjenom djelima u praksi. 

Kaže Ali b. Abdullah el-Bariki el-Ezdi: "Upitao 
sam Ibn Abbasa, radijallahu 'anhuma, o džihadu, pa 
je rekao: ’A želiš li da te uputim na ono što je bolje 
od džihada?' Rekao sam: 'Naravno!', a on reče: 


29 Hatib el-Bagdadi, Rihletufi talebil-hadis, str. 40. 

30 Ibid, str. 41-44. 

31 Ibn Abdil-Berr, Džami'u bejanil-'ilmi vefadlih, br. 349. 

32 Ibid, br. 339. 

'Napravi džamiju i podučavaj u njoj Ijude farzovima, 
sunnetima i vjerskimpropisima.'" 

Ebu Hurejre, radijallahu 'anhu, tvrdi: "Da naučim 
jedno poglavlje znanja o naredbama i zabranama, 
draže mi je nego sedamdeset bitki na Allahovom 
putu. ” 34 

Spominje se da je Ebu Derdaa, radijallahu 'anhu, 
govorio: "Onaj ko smatra da rani odlazak na halke 
znanja 35 nije džihad, takav ima nedostatak u razumu 
i manjkavost u mišljenju. " 3 

Hasan el-Basri, rhm, kaže: "Da naučim jedno 
poglavlje znanja, zatim podučim samo jednog 
muslimana, to mi je draže nego da imam čitav 
dunjaluk, pa ga podijelim na Allahovom putu. " 31 
Drugom prilikom ističe: "Ne postoji ništa od onog 
što je Allah stvorio da je veličanstvenije kod Allaha i 
veće nagrade od izučavanja znanja. Ni hadždž, ni 
umra, ni džihad, ni sadaka... " 38 


33 Ja'kub el-Fesevi, El-Ma'rifetu vet-tarih, 3/400; Ibn Abdil-Berr, 
Džami'u bejanil-'ilmi vefadlih, br. 160. 

’ 4 Hatib el-Bagdadi, El-Fekihu vel-mutefekkih, str. 52. 

35 Tj. da porani, ode prije drugih i pretekne ih. 

36 Ibn Abdil-Berr, Džami'u bejanil-'ilmi vefadlih, 1/162. 

37 Ibid., str. 53. 

38 Ibn Redžeb, Veresetul-enbija, str. 36. Misli se na dobrovoljni 
hadždž, umru, post itd. 

Prenosi se da je Dža'fer b. Muhammed es-Sadik, 
rhm, rekao: "Sakupljanje i prenošenje hadisa među 
Ijudima bolje je od hiljadu godina ibadeta. " 39 

Imam Ibn Šihab ez-Zuhri, rhm, ističe: "Izučavanje 
sunneta bolje je od dvjesto godina ibadeta. ' 40 
Također je rekao: "Niko nije obožavao Allaha s 
dobrim djelom poput znanja. " 41 

Sufjan es-Sevri, rhm, je rekao: "Ne znam da ima 
dobro djelo vrijednije od traženja znanja i njegovog 
pamćenja za onog kome Allah hoće dobro. ” 42 Slično 
je rekao i Bišr b. el-Haris, rhm. 43 

Hasan b. Salih, rhm, kaže: "Doista su Ijudi 
potrebni ovog znanja - radi njihovog ahireta, kao što 
su potrebni jela i pića - radi njihovog dunjaluka. " 44 

Prenosi se da je neki čovjek rekao Ebu Midžlizu, 
rhm, dok je izučavao poglavlja iz fikha i sunneta sa 
učenicima: "A zašto nam ne proučiš jednu suru iz 
Kur'ana!?", pa mu je na to odgovorio: "Ja nisam od 


39 Ibn Abdil-Berr, Džami'u bejanil-'ilmi vefadlih, 1/147. 

40 Ibn Asakir, Tarihu Dimešk, 43/6. 

41 Abdur-Rezzak, El-Musannef br. 20479. 

4 ~ Darimi, br. 335. 

43 Hatib el-Bagdadi, Šerefu ashabil-liadis, br. 171. 

44 Darimi, br. 336. 

onih koji smatraju da je učenje Kur'ana 45 vrijednije 
od onoga što mi radimo!" 46 

Vehb b. Munebbih, rhm, je rekao: "Jedno sijelo 
na kojem se raspravlja o znanju, draže mi je nego da 
se isto toliko vremena provede u (dobrovoljnom) 
namazu. Jer, možda neko od prisutnih čuje samo 
jednu riječ/rečenicu koja će mu koristiti godinu 
dana, a možda čak i do kraja života. " 41 

El-Mu'afa b. 'lmran, rhm, bio je upitan: "Da li ti je 
draže da provedem cijelu noć u namazu, ili da 
pišem/prepisujem hadise?", pa je rekao: "Jedan hadis 
kojeg prepišeš draži mi je nego da klanjaš noćni 
namaz odpočetka noći do njenog kraja. ” 48 

Jahja b. Ebi Kesir, rhm, je rekao: "Prisustvovanje 
na predavanjima o šerijatskim propisima i izuča- 
vanje (značenja) Kur'ana je poput klanjanja dobro- 
voljnog namaza. 1,49 


45 Tj. učenje bez razmišljanja o njemu i poznavanja značenja. 

46 Hatib el-Bagdadi, El-Fekihu vel-mutefekkih, str. 56. 

47 Darimi, br. 334. 

48 Ibn Abdil-Berr, Džami'u bejanil-'ilmi vefadlih, br. 111. 

44 Hatib el-Bagdadi, El-Fekihu vel-mutefekkih, str. 58; Ibn 
Redžeb, Veresetul-enbija, str. 22. 

Mutarrif b. Šihhir, rhm, tvrdi: "Znanje je bolje od 
dobrih djela. Zar ne vidite monaha koji po čitavu noć 
čini ibadet, a zatim kada osvane čini širk!?" 50 

Imam Muhammed b. Idris eš-Šafija, rhm, kaže: 
"Nema ništa vrijednije, nakon obavljanja farzova, od 
traganja za znanjem." Bio je upitan: "Pa čak ni 
borba na Allahovom putu?" — pa je rekao: "Da, čak 
ni borba na Allahovom putu! ” 5 1 Drugom prilikom je 
kazao: "Onaj ko ne voli znanje, u njemu nema hajra. 
Nemoj da između tebe i takvog bude poznanstva, niti 
prijateljstva. " 51 

Imam Ahmed b. Hanbel, rhm, je rekao: "Sa 
znanjem se ništa ne može porediti, ali ako je sa 
iskrenom namjerom.” Također je rekao: "Traženje 
znanja je najboije djelo, ali za onog ko ima iskrenu 
namjeru." Bi upitan: "A kako da mu namjera bude 
iskrena?" — pa reče: "Neka naumi da učenjem znanja 
bude ponizan, 53 te da od sebe otkloni neznanje. " 54 


50 Hatib el-Bagdadi, El-Fekihu vel-mutefekkih, str. 67. 

51 Bejheki. El-Medhal, br. 372. 

Džemaluddin el-Vesabi, Nešru tajjit-ta'rif br. 70. Šejh Ibn 
'Usejmin, rhm, nadovezuje se na ovu izreku rekavši: "Nek' nam 
je Allah na pomoći! Danas kada bi ovo primijenili, imali bi 
samo malo prijatelja." ( Et-Ta'liku 'ala mukaddimetil-Medžmii'i, 
str. 52) 

53 Tj. da se ne oholi. 

54 Ibn Muflih, Е1-Еигп’и, 2/339. 

Ibrahim b. Hani' upitao je imama Ahmeda, rhm: 
"Sta je tebi draže: da sjedim po noći i prepisujem 
znanje ili da klanjam dobrovoljne namaze?", pa je 
Ahmed, rhm, rekao: "Kada prepisuješ znanje učiš 
propise svoje vjere. Meni je to draže. " 55 

Također se navodi da je rekao: "Da nema znanja 
Ijudi bi bili poput stoke. Narodu je potrebnije znanje 
nego hrana i piće. Hrana i piće trebaju im u toku 
dana samo dva ili tri puta, dok im je znanje uvijek 
potrebno " 56 

Ibn Tejmijje, rhm, kaže: "Majke svih vrlina su: 
znanje, vjera, hrabrost i plemenitost. 1,51 

Prenosi se da je Allahov Poslanik, sallallahu 
alejhi ve sellem, rekao: "Kada budete prolazili pored 
džennetskih bašči sjedite u njih." Upitali su: "A šta 
su to džennetske bašče?" Reče: "Halke (kružoci) u 
kojima se spominje Allah ." 58 U drugoj predaji 


55 Hatib el-Bagdadi, El-Fekihu vel-mutefekkih, str. 58. 

56 Vidjeti: Ibnul-Kajjim, I'alamul-muvekki'in, 2/182. 

37 Minhadžus-sunne, 6/379. 

58 Ahmed, br. 12523; Tirmizi, br. 3510; Ebu Ja'la, br. 3432; i 
drugi od Enesa b. Malika, radijallahu 'anhu. Predaja je da'if 
(nevjerodostojna). U lancu prenosilaca nalazi se ravija Muham- 
med b. Sabit b. Eslem el-Bunani koji je nepouzdan kod hadiskih 
kritičara. (Vidjeti; Zehebi, Mizanul-'iatidal, 3/495) Imam Ebu 
'lsa et-Tirmizi, rhm, kaže: "Upitao sam Buhariju o ovim 
hadisima, pa je rekao da mu ništa od njih nije poznato, a za 

navodi se da je rekao: "To su skupovi na kojima se 
izučava znanje. " 59 Abdullah b. Mes'ud, radijallahu 
'anhu, tumačeći ovaj hadis ističe: "Što se mene tiče, 
smatram da se pod tim (džennetskim baščama) ne 
podrazumijevaju skupovi na kojima se prepričavaju 
priče, nego skupovi na kojima se izučavaju šerijatski 
propisi. " 6Q 

Šejhul-islam Ebul-Abbas Ibn Tejmijje, rhm, 
ističe: "Podučavanje (drugih) Kur'anu i šerijatskom 
znanju, bez uzimanje naknade, smatra se najboljim 
dobrim djelom i najdražim Uzvišenom Allahu. To je 
nešto što je općepoznato u islamu i nije nepoznanica 
onome ko je odrastao u islamskim zemljama. 1,61 

Imam Ibn Kajjim el-Dževzijje, rhm, tvrdi: "Onaj 
ko bude tragao za znanjem da bi tako oživio islam, 


Muhammeda je rekao da dolazi sa čudnim predajama." (El- 
'llelul-kebir, str. 369) Imam Ibn 'Adijj, rhm, također je smatrao 
ovaj hadis neautentičnim. (Vidjeti: El-Kamil, 6/136-137) Neki 
kasniji učenjaci, poput šejha Albanija, rhm, tvrdili su da je hadis 
hasen (dobar), radi drugih predaja koje ga podupiru. (Vidjeti: 
Silsiletul-ehadisis-sahiha, 6/61) Međutim, govor velikih imama 
poput Buhai'ije, Ibn 'Adijja i diugih je ispravniji i preči da se 
slijedi, a Allah najbolje zna. 

59 Taberani, El-Mu'džemul-kebir, br. 11158; od Ibn Abbasa, 
radijallahu 'anhuma. Predaja je da'if (nevjerodostojna). U lancu 
prenosilaca nalazi se ravija koji je nepoznat. 

60 Hatib el-Bagdadi, El-Fekihu vel-mutefekkih, str. 43. 

61 MedžmU'ul-fetava, 30/204. 

takav je od siddikina (iskrenih), a njegov stepen je 
odmah nakon stepena vjerovjesnika. 1,62 

Iskrenim učenjacima koji slijede istinu pripada 
posebno mjesto u islamu. Oni su predvodnici um- 
meta i prvaci među narodom. Allah putem njih čuva 
vjeru od izmjena, obnavlja zaboravljeno, oživljava 
umrla srca i budi nemarne. Muslimani su dužni 
slijediti ih, za njima se povoditi i na njih ugledati. 

Uzvišeni Allah, dželle šanuh, naredio nam je da 
im budemo poslušni: "O vjernici, pokoravajte se 
Allahu i pokoravajte se Poslaniku i predvodnicima 
vašim... " (En-Nisa, 59) Abdullah b. Abbas, radijallahu 
'anhuma, pojašnjava: "To su vjerski učenjaci, oni koji 
razumiju vjeru, koji su pokorni Allahu, koji pojaš- 
njavaju Ijudima značenje njihove vjere, naređuju im 
da čine dobro, a odvraćaju ih od zla. Allah je nare- 
dio Svojim robovima da takvima budu poslušni. " 63 

U teškim trenucima nas je uputio da se njima 
obratimo: "A da se oni s tim obrate Poslaniku ili 
predvodnicima svojim, saznali bi šta je prava istina 
oni koji su sposobni da zaključe (izvlače propise) 
među njima." (En-Nisa, 83) Mnogi komentatori 


62 Miftahu Daris-se'ade, 1/181 . 

63 Ibn Ebi Hatim, Tefsirul-Kur'dnil-'Azim, 3/989, br. 5534; 
Hakim, El-Mustedrek, 1/211, br. 422; Lalekai, Šerhu usdlil- 
'itikad, 1/81, br. 78; Bejheki, El-Medhal, str. 212, br. 266. 

Kur'ana tvrde da se Allahove, tebareke ve te'ala, 
riječi: ”... ili predvodnicima svojim" odnose upravo 
na islamske učenjake . 64 

Uzvišeni nam jasno poručuje: "Allaha se istinski 
boje od robova Njegovih - učeni." (Fatir, 28) 

Ebu Derdaa, radijallahu 'anhu, kada bi vidio one 
koji uče znanje rekao bi im: "Merhaba! Resulullah, 
sallallahu 'alejhi ve sellem, oporučio пат je da se 
prema vama lijepo ophodimo. " 5 

Prenosi se da je Omer, radijallahu 'anhu, govorio: 
"Smrt hiljadu pobožnjaka je podnosljivija od smrti 
jednog učenjaka koji raspoznaje halal i haram . ,fb6 

Od Ibn Abbasa, radijallahu 'anhuma, prenosi se da 
je rekao: "Za onog koji podučava Ijude hajru sve 
traži oprosta, pa čak i ribe u tnoru. " <п Također je 
rekao: "Onaj ko uznemiri učenjaka, uznemirio je time 
Allahovog Poslanika, sallallahu 'alejhi ve sellem, a 
onaj ko uznemiri Poslanika, sallallahu 'alejhi ve 
sellem, uznemirio je time Allaha, 'azze ve dželle.' 8 


’ 4 Vidjeti: Tefsir Ibn Džerir, 8/572; Tefsir-Begavi, 2/255; Sujuti, 
Ed-Durrul-mensUr, 2/60 1. 

65 Darimi, br. 360. 

66 Ibnul-Kajjim, Mifta.hu Daris-se'ade, 1/121. 

67 Ibn Ebi Šejbe, El-Musannef, br. 26113 

(,s Hatib el-Bagdadi, EI-Fekihu vel-mutefekkih, str. 112. 

Još je rekao: "Godinu dana sam pokusavao da 
upitam Omera b. el-Hattdba o značenju jednog ajeta, 
ali nisam imao snage iz strapoštovanja prema 

• fr69 

njemu. 

Ebu Muslim el-Havlani, rhm, je govorio: "Primjer 
uleme na Zemlji je kao primjer zvijezda na nebesima. 
Kada se pojave, Ijudi se znaju orijentisati, a kada se 
izgube, tada i Ijudi izgube orijentaciju ." 10 

Hasan el-Basri, rhm, tvrdi: "Učenjak je bolji od 
onog koji je skroman prema dunjaluku i marljiv u 
ibadetu. " 71 

Halid b. Ma'dan, rhm, je rekao: "Ljudi su učenjak 
i onaj koji uči, a između njih su neodgojeni Ijudi od 
kojih пета hajra. " 12 

Taviis b. Kejsan, rhm, kaže: "Od sunneta je da 
uvažavaš i poštuješ učenjaka. " 13 

Fudajl b. 'ljad, rhm, kaže: "Učenjak koji radi po 
znanju spominje se u nebeskim prostranstvima kao 
velikan. " 1A 


69 Buhari, br. 4913; i Muslim, br. 1479. 

70 Bejheki. El-Medhal, br. 393. 

71 Ibn Abdil-Berr, Džami'u bejanil-'ilmi vefadlih, 1/139. 
7 ~ Darimi, br. 332. 

73 Ibn Abdil-Berr, Džami'u bejanil-'ilmi ve fadlih, 1/380. 

74 Tirmizi, br. 2685. 

Ebu Dža'fer el-Bakir, rhm, je rekao: "Učenjak čije 
znanje koristi drugima je bolji od sedamdeset hiljada 
pobožnjaka . 1,15 

Sufjan b. 'Ujejne i Ibn 'Ulejje, rhm, tvrde: "Ljudi 
najvećeg stepena su oni koji su između Allaha i Nje- 
govih stvorenja, a to su vjerovjesnici i učenjaci. " 76 

Prenosi se da je Ibn Mes'ud, radijallahu 'anhu, 
govorio: "Porani kao učenjak ili onaj ko uči jer nema 
hajra u onima mimo njih. " 71 

Slično je govorio i Hasan el-Basri, rhm: "Porani 
kao učenjak ili onaj ko traži znanje ili onaj ko slusa 
učene, a niposto ne budi onaj četvrti jer ćeš tako 
propasti. " 78 Također je kazivao: "Smrt učenjaka je 
otvorena rana u islamu, ništa je ne može zaliječiti/ 
zatvoriti sve dok se smjenjuju noći i dani. ” 19 

Omer b. 'Abdul-'Aziz, rhm, poručuje: "Ako si u 
mogućnosti budi učenjak. Ako to nisi u mogućnosti, 


75 Ibn Abdil-Berr, Džami'u bejanil-'ilmi vefadlih, 1/147. 

76 Hatib el-Bagdadi, El-Fekihu vel-mutefekkih, str. 116. 

77 Darimi, br. 349. 

78 Hafiz Ibn Abdil-Berr, rhm, pojašnjava na koga se odnose 
Hasanove riječi "onaj četvrti" pa kaže: "To su oni koji iskazuju 
neprijateljst\’o prema učenjacima i mrze ih. Pa čak i oni koji ih 
ne vole ubrajaju se u one koji ih mrze, ili su pak blizu takvih. 
Sve to jepropast!" ( Džami'u bejanil-'ilmi vefadlih, 1/154-159) 

79 Ahrned b. Hanbel, Ez-Zuhcl, br. 1473. 

onda budi učenik. Ako ni to nisi u mogućnosti, onda 
barem ne mrzi učenjake i učenike, ” 80 

Sehl b. Abdullah et-Tusteri, rhm, poručuje: "Onaj 
ko želi da zna kako su izgledala sijela vjerovjesnika, 
neka pogleda u sijela islamskih učenjaka. " 81 

Hasan el-Basri, rhm, je govorio: "Čitav dunjaluk 
je tama i mrak, osim sijela islamskih učenjaka. ” 82 

Imami Ebu Hanife i Safija, rhm, imali su običaj 
govoriti: "Ako učenjaci nisu Allahove evlije na 
dunjaluku, ondaAllah i пепш evlija . " 83 

Dža'fer b. Muhammed, rhm, je rekao: "Ničija smrt 
nije draža sejtanu od smrti učenjaka. " 84 

Kaže se: "Alim je poput pitkog izvora čija korist 
nikad ne prestaje. Alim je poput svjetiljke, ko god 
pored nje prođe okoristi se od njenog svjetla. " 85 

Ebul-Feredž Ibnul-Dževzi, rhm, kaže: "Razmislio 
sam o svom životu i uporedio ga sa životima rodbine 
koja ih je potrosila tragajući za dunjalukom, a ja 

80 Ibn Abdil-Berr, Džami'u bejanil-'ilmi ve fadlih, 1/154. 

S1 Hatib el-Bagdadi, El-Fekihu vel-mutefekkih, str. 117. 

82 Ibn Abdil-Berr, Džami'u bejanil-'ilmi vefadlih, 1/221. 

83 Hatib el-Bagdadi, El-Fekihu vel-mutefekkih, str. 117. 

84 Ibn Abdil-Berr, Džami'u bejanil-'ilmi vefadlih, 1/235. 

85 Vidjeti: Ibn Abdil-Berr, EI-Džami'u, 1/236-237; Ibn 'Usejmin, 
Et-Ta'liku 'ala mukaddimetil-Medžmii'i, str. 51. 


зо 



sam potrošio svoju mladost i najbolje dane tragajući 
za znanjem, pa sam vidio da me nije prošlo ništa od 
onoga što su oni stekli, osim ono radi čega bi zažalio 
da sam ga stekao. Zatim sam razmislio o svom 
stanju, pa sam vidio da je moj život na dunjaluku 
bolji od njihovog, te moj ugled među Ijudima veći od 
njihovog, a ono što sam stekao učeći znanje, ne može 
se ni sa čim porediti. " 86 

Ebu Bekr el-Adžurri, rhm, je rekao: "Onaj ko 
razmisli o predajama koje ukazuju na vrijednosti 
vjerskog znanja, neće dati prednost ničemu drugom 
nad traženjem znanja, osim ako je riječ o onome što 
mu je neophodno i strpiti će se na poteškoćama koje 
ga na tom putu pogađaju. " 87 

Ovo što smo naveli od kur'anskih ajeta, hadisa i 
izreka ispravnih prethodnika ( selefu-saliha ) samo je 
kratki podsjetnik o vrijednostima znanja, učenja i 
islamskih učenjaka. Međutim, ništa manje bitnije od 
toga nije pojasniti i opasnost neznanja, te štetnosti 
neznalica po islamski ummet. 

Allah, dželle šanuh, rekao je našem Poslaniku: ”... 
i ne budi od neznalica!" (El-En'am, 35), a u drugom 
ajetu mu naređuje: ”... i neznalica se kloni!" (El- 
E'araf, 199). Nuhu, alejhis-selam, zaprijetio je: "Ja te 


86 Sajdul-hatir, str. 247. 
Fardu talebil-'ilm, str. 156. 

savjetujem da neznalica ne budeš!" (HUd, 46), a 
Musa, alejhis-selam, je govorio: "Allahu se utičem 
da budem neznalica!" (El-Bekare, 67), dok iskreni 
vjernici poručuju: "Mi ne lelimo društvo neukih!" 

(El-Kasas, 55). 

Neznanje je uzrok svakog belaja na dunjaluku. 
Radi neznanja Allahovi poslanici i vjerovjesnici bili 
su utjerivani u laži. Nuh, alejhis-selam, rekao je 
svom narodu kada su odbili da ga slijede: ”... ali ja, 
doista, vidim da ste vi narod koji ne zna!" (Hild, 29). 
Lut, alejhis-selam, savjetovao je svoj narod: "Zar da 
muškarcima sa strašću prilazite umjesto ženama? 
Vi ste, uistinu, neznalice!" (En-Neml, 55). Musaov, 
alejhis-selam, narod kada je od njega zatražio da 
obožavaju kipove: ”... odredi i ti nama neko 
božanstvo, kao što i oni imaju božanstva", on im je 
na to rekao: "Vi ste, uistinu, neznalice!" (El-E'araf, 
138). 

Šejhul-islam Ibn Tejmijje, rhm, kaže: "Neznanje i 
nepravda su osnova svakog zla. " 88 

Allah, dželle šanuh, svrstao je govor o Sebi, bez 
znanja, među najveće i najopasnije grijehe. Uzvišeni 
je rekao: "Reci: 'Gospodar moj zabranjuje razvrat i 
javni i potajni i grijehe i neopravdanu primjenu sile 
i da Allahu smatrate ravnim one za koje On 


88 lktidau siratil-mustekim, 1/148. 

nikakav dokaz objavio nije i da o Allahu govorite 
ono što ne znate.'" (El-E'araf 33) 

Imam Ibnul-Kajjim, rhm, komentirajući ovaj ajet 
kaže: "Sto se tiče govora o Allahu bez znanja, to je 
najstrožije zabranjeno i najveći grijeh kod Allaha. Iz 
tog razloga, prilikom navođenja zabrana, spomenut 
je na četvrtom mjestu. Izuzimanje iz ove zabrane nije 
dozvoljeno ni u kojem slučaju, nego zabranjenost 
ostaje na snazi u svakom stanju i svakoj situaciji. 
Zabrana govora o Allahu bez znanja nije kao 
zabrana stn’ine, knh i svinjskog mesa, koji bivaju u 
određenim situacijama dozvoljeni . 89 Zabrane se 
dijele na dvije vrste: prva, zabrana samog djela u 
osnovi - i to nije dozvoljeno raditi ni u kojem slučaju; 
i druga, trenutna zabrana - koja se mijenja od 
vremena do vremena. Uzvišeni Allah, govoreći o 
zabranama u osnovi, kaže: "Reci: 'Gospodar moj 
zabranjuje razvrat i javni i potajni...", zatim је 
prešao na ono što je veći grijeh od ovoga: "...i 
grijehe i neopravdanu primjenu sile...", da bi zatim 
naveo ono što je veći grijeh od ovoga: "...i da 
Allahu smatrate ravnim one za koje On nikakav 
dokaz objavio nije..." nakon čega je naveo ono što je 
još veći grijeh od prethodnoga: "... i da o Allahu 
govorite ono što ne znate." Prema tome, ovo je 
najstrožija od svih zabrana kod Allaha, a ujedno i 


89 Tj. u stanju nužde (ar. darure). 

najveći grijeh jer za sobom povlači iznošenje laži na 
Uzvišenog Allaha, pripisivanje Allahu onoga što Mu 
ne dolikuje, mijenjanje Njegove vjere, negiranje 
onoga što je potvrdio i potvrđivanje onoga što je 
negirao, smatranje ispravnim onoga što je Allah 
učinio neispravnim i smatranje neispravnim onoga 
što je On učinio ispravnim, iskazivanje mržnje i 
neprijateljstva prema onome koga On voli i prija- 
teljevanje sa onima kojima je On iskazao neprija- 
teljstvo, Ijubavprema onima koje Allah mrzi i mržnja 
onih koje On voli i da Mu se pripisuje ono što Mu ne 
dolikuje, bez obzira bilo to vezano za Njegovo biće, 
svojstva, riječi ili djela. Ova zabrana je najpotvrđe- 
nija zabrana, najveći grijeh, to je osnova širka i 
kufra, i na tome su zasnovane sve novotarije i 
zablude. Osnova svake zabludjele novotarije u vjeri 
vraća se na govor o Allahu bez znanja. " 90 

U tom smislu Allah, subhanehu ve te'ala, je rekao: 
"I ne govorite neistine jezicima svojim: 'Ovo je 
dopušteno, a ovo je zabranjeno,' da biste tako o 
Allahu neistine iznosili. Oni koji o Allahu govore 
neistine - neće uspjeti. " 9| (En-Nehl, 116) 


90 Medaridžus-salikin. 1/372. 

91 Tj. neće uspjeti na dunjaluku jer će samo kratko uživati, niti 
će uspjeti na ahiretu jer iz čeka žestoka kazna i bolna patnja. 
(Vidjeti: Ibn Kesir, Tefsiru Kur'anil-'azim, 4/609) 

Uvaženi šejh Muhammed Emin eš-Šenkiti, rhm, 
kaže: "Ispravni prethodnici (selefu-salih), Allah bio s 
njima zadovoljan, izbjegavali su govoriti: 'Ovo je 
halaV i 'Ovo je haram', strahujući od ovog ajeta. ' т 

Od Sulejmana el-E'ameša, rhm, se prenosi da je 
rekao: "Nikada nisam čuo da je Ibrahim en-Neha'i 93 
rekao za nešto da je halal ili haram, nego je imao 
običaj reći: 'Prezirali bi to' ili 'Smatrali su to 
pohvalnim. ’" 94 

Allah, dželle šanuh, kaže: "Na Sudnjem danu 
vidjet ćeš pocrnjela lica onih koji su o Allahu laži 
govorili." (Ez-Zumer, 60) 

Šejh Abdul-Kerim el-Hudajr pojašnjava: "Naj- 
preči koji ulaze u značenje ovog ajeta su oni koji 
daju odgovore o šerijatskim pitanjima i govore o 
Allahu bez znanja . 1,95 

Uzvišeni nam poručuje: "Ne povodi se za onim 
što ne znaš! I sluh i vid i razum, za sve to će se, 
zaista, odgovarati." (El-Isra, 36) 

Poznati mufessir šejh Abdur-Rahman es-S'adi, 
rhm, kaže u komentaru ovog ajeta: "Tj. ne slijedi ono 


92 Edvaul-bejan, 3/455. 

93 Poznati tabi'in, pobožnjak i hafiz hadisa. Na ahiret je preselio 
96. h. god. (Vidjeti: Zehebi, Sijeru e'alamin-nubela, 4/520-529). 
94 Darimi, br. 184. 

95 Šerhu Duriisil-muhimme li 'ammetil-umme, str. 94. 

о čemu nemciš znanja, nego dobro utvrdi i provjeri 
ono što govoriš i radiš. ”' н ' 

Allah, dželle šanuh, kaže: "... i ne slijedite 
šejtanove stope jer vam je on neprijatelj očevidni! 
On vas navraća na grijeh i razvrat i na to da o 
Allahu govorite ono što ne znate" (El-Bekare, 168- 
169 ) i kaže: "Zar o Allahu da govorite ono što ne 
znate!?" (El-E'araf, 28) 

Ispravne i odabrane generacije ovog ummeta 
najbolje su - nakon Allahovog Poslanika, sallallahu 
'alejhi ve sellem - razumjele značenje ovih ajeta, pa 
su bili izrazito oprezni da o Allahu ili Njegovoj vjeri 
kažu nešto bez znanja. Mnogo je primjera njihove 
predostrožnosti i opreznosti kada je u pitanju govor o 
Allahovoj vjeri. 

Ebu Bekr es-Siddik, radijallahu 'anhu, imao je 
običaj govoriti: "Koje će me nebo prekriti i koja će 
me zemlja sakriti, ako bez znanja kažern nešto o 
Allahovoj Knjizi /?" 97 

Abdullah b. Mes'ud, radijallahu 'anhu, je rekao: 
"Doista je lud onaj koji odgovara na svako pitanje 


96 Tejsirul-Kerimir-Rahman , 2/920. 

97 Bejheki, El-Medhal, str. 430; Ibn Abdil-Berr, Džami'u bejanil- 
'ilmi vefadlihi, 2/41. 

које ти se postavi.' m Identično se prenosi i od 
Abdullaha b. Abbasa, radijallahu 'anhuma." 

Abdur-Rahman b. Ebi Lejla, rhm, pripovjeda: 
"Zatekao sam stotinu i dvadeset ashaba Resulullaha, 
sallallahu 'alejhi ve sellem, u ovom mesdžidu i niko 
od njih nije držao govor niti je odgovarao na pitanja, 
a da nije poželio da ga neko drugi zamijeni. " 10 ° 

'Ukbe b. Muslim, rhm, prenosi da je Abdullah b. 
Omer, radijallahu 'anhuma, bio upitan o nečemu, pa 
je rekao: "Ne znam!”, a potom je dodao: "Zar želite 
da od nasih leđa napravite sebi mostove preko 
Džehennema, pa da kažete: 'lbn Omer nam je dao 
feh’u za to i to!'?" m 

Davud b. Ebi Hind prenosi od Amira eš-Ša'bija, 
rhm, da je rekao: "Kada bi čovjek bio upitan o 
nečemu, on bi rekao svome prijatelju: 'De im ti dadni 
feh’u' i tako bi prelazili sa jednog na drugog sve dok 
se ne vrate opet na pn’og . 1,102 


9S Darimi, br. 176. 

99 Bejheki, El-Medhal, str. 433. 

Ibn Sa'd, Et-Tabakatul-kubra, 6/110; Ibn Hiban, Es-Sikat, 
9/215; Bejheki, El-Medhal, str. 433; Ibn Abdil-Berr, Džami'u 
bejanil-'ilmi vefadlih, 2/273. 

101 Ibnul-Mubarek, Ez-Zuhd ver-rekaik, str. 18. 

102 Darirni, br. 138. 

Od Alije b. Ebi Taliba, radijallahu 'anhu, se 
prenosi da je rekao: "Kada budete upitani o onome 
što nepoznajete - bježite." Bi mu rečeno: "A kako da 
pobjegnemo, o Vođo pravovjemih?", a on odgovori: 
"Recite: 'Allah najbolje zna!"' m 

Huzejfe, radijallahu 'anhu, kaže: "Fet\’e ne izdaje 
izuzev jedan od trojice: onaj koji poznaje derogirane 
i derogirajuće ajete u Kur'anu, vladar koji nema 
drugog izlaza i maloumnik koji se petlja ondje gdje 
mu nije mjesto." Ibn Sirin, rhm, nakon što je prenio 
ovu predaju, kaže: "Sto se mene tiče, ja nisam ni 
jedan od prve dvojice, pa ne bih volio da budem 
treći. " ш 

Prenosi se da je Alija, radijallahu 'anhu, jednog 
dana ušao u mesdžid i zatekao čovjeka kao opominje 
ljude i vazi im, pa je upitao: "Ko je ovaj?" Rekoše 
mu: "To je čovjek koji opominje i savjetuje Ijude." - 
"Nije to čovjek koji opominje", reče Alija, "nego on 
želi da kaže: 'Ја sam taj i taj i sin tog i tog, pa me 
upoznajte i znajte za mene!'" Zatim je poslao po 
njega da mu se dovede, te ga upitao: "Da li znaš 
napraviti razliku između derogiranog i derogira- 
jućeg (dokaza)?" Čovjek odgovori: "Ne znam!", a 
Alija mu reče: "Onda bježi iz našeg mesdžida i nemoj 


IUJ Darimi, br. 183. 

104 Ibn Abdil-Berr, Džami'u bejanil-'ilmi vefadlih, 2/278. 

ništa u njemu vaziti niti opominjati !” 105 U drugom 
rivajetu navodi se da mu je rekao: "Otišao si u 
propast, a i druge si upropastio !" 1 

Ebu Musa el-Eš'ari, radijallahu 'anhu, imao je 
običaj reći petkom na hutbi: "Onaj ko zna nešto, 
neka poduči Ijude, ali teško mu se ako bude govorio 
o onome što ne zna, pa se tako udalji od vjere i bude 
od onih koji su izopačili se !" 101 

'Ubejd b. Džurejdž, rhm, prenosi: "Ibn Omer, 
radijallahu 'anhu, više bi govorio: 'Ne znam!'- nego 
što bi davao fetve. " 108 

Amir b. Šurahil eš-Ša'bi, rhm, je govorio: "Kada 
kažeš: 'Ne znam' to jepola znanja !" 10 

Ebu Husajn, rhm, kaže: "Jedan od vas olahko 
daje odgovor na pitanje koje mu se postavi, a kada bi 
isto pitanje bilo postavljeno Omeru, radijallahu 
'anhu, radi njega bi sazvao učesnike u bitci na Bedru 
da se sa njima posavjetuje . 10 


105 Ibn Biškuval, Gavamidul-esmail-mubheme, 1/257; Ibnul- 
Dževzi, El-Kussasu vel-muzekkirin, str. 349; Sujuti, Tehzirul- 
havass, str. 190. 

106 Zuhejr b. Harb, El-'Ilm, str. 31; Bejheki, El-Medhal, str. 177. 

107 Darimi, br. 180. 

108 Darimi, br. 157; Ibn Asakir, Tarihu Dimešk, 31/167. 

109 Darimi, br. 186; Bejheki, El-Medhal, str. 435. 

110 Bejheki, El-Medhal, str. 433. 

Abdul-Melik b. Ebi Sulejman, rhm, prenosi da je 
Se'id b. Džubejr, rhm, bio upitan o nečemu, pa je 
rekao: 'Ne znam!', a zatim je dodao: 'Teško se onome 
koji za ono što ne zna kaže da zna !'" 111 

Sufjan b. 'Ujejne, rhm, kaže: "Najsmjeliji u 
izdavanju fetvi su oni koji imaju najmanje znanja. " n2 

Muhammed b. Sirin, rhm, bi govorio: "Da čovjek 
umre kao neznalica bolje mu je nego da govori ono 
što nezna ! 1,113 

Kasim b. Muhammed, rhm, ističe: "Tako mi 
Uzvišenog Allaha, draže mi je da mi jezik bude 
presječen nego da govorim o onome o čemu nemam 
znanja. " 1U Imam Malik, rhm, prenosi da je Kasim b. 
Muhammed posjetio jednog od namjesnika Medine, 
pa ga je ovaj upitao o nekom pitanju na koje nije 
znao odgovor, na što je Kasim rekao: "Doista, ako 
čovjek želi da počasti samog sebe, ne treba da govori 
osim o onome što obuhvata njegovo znanje . l s 
Također bi govorio: "O stanovnici Iraka, mi, vallahi, 
ne poznajemo mnogo toga o čemo nas pitate. Da 


111 Bejheki, El-Medhal, str. 435; Ibn Abdil-Berr, Džami'u 
bejanil-'ilmi vefadlihi, 2/43. 

112 Ibn Abdil-Berr, Džami'u bejanil-'ilmi vefadlih, 2/843. 

113 Bejheki, El-Medhal, str. 434. 

114 Ibn Abdil-Berr, Džami'u bejanil-'ilmi vefadlih, 2/44. 

115 Bejheki, El-Medhal, str. 434. 

čovjek živi kao neznalica, ali poznaje samo ono što 
mu je Allah naredio, bolje mu je nego da o Allahu i 
Njegovom Poslaniku govori ono što ne zna !" 116 

Abdur-Rahman b. Mehdi, rhm, prenosi: "Bili smo 
kod imama Malika b. Enesa, rhm, kada mu je došao 
neki čovjek i rekao: '0 Ebu AbduIIah, došao sam ti iz 
mjesta udaljenog šest mjeseci putovanja. Moj narod 
me zadužio da ti postavim pitanje.' Malik mu reče: 
'Pitaj!' Kada mu postavi pitanje, on odgovori: 'Ne 
znam!', pa je čovjek ostao zaprepašten, kao da je 
došao kod onoga koji sve poznaje. Zatim je upitao: 
'Ра šta onda da kažem svome narodu kada se 
vratim?' Malik mu reče: 'Kaži im da je Malik rekao 
da ne zna!'" ul 

Od imama Malika, rhm, također se prenosi da je 
rekao: "Resulullah, sallallahu 'alejhi ve sellem, bio je 
predvodnik muslimana i pn’ak svih svjetova, pa i 
pored toga, kada bi bio upitan o nečemu ne bi 
odgovarao sve dok mu ne dođe objava. A i meleci su 
rekli: '... mi nemamo znanja, osim ono čemu si nas 
podučio!' (El-Bekare, 32). " Ш 


116 Bejheki, El-Medhal, str. 435. 

117 Ibn Abdil-Berr, Džami'u bejanil-'ilmi vefadlih, 2/45. 

118 Ibid, 2/45. 

Muhammed b. 'Adžlan, rhm, kaže: "Ako učenjak 
zapostavi: 'Ne znam!’, kao da je smrtno ranjen. 1,119 

Dragi brate i sestro, znaj da su ispravne generacije 
ovog ummeta smatrale zabranjenim da se čovjek 
upušta u govor o vjeri i vjerskim propisima a da 
prethodno ne izuči detaljno mišljenja islamskih 
učenjaka i spozna njihova razilaženja. 

'Ata b. Ebi Rebah, rhm, tvrdi: "Nikome nije 
dozvoljeno da odgovara na pitanja o vjeri sve dok ne 
bude poznavao razilaženja islamskih učenjaka jer 
ako ih ne bude poznavao, odbaciti će znanje koje je 
ispravnije od onoga koje on zastupa. 1,120 

Jahja b. Sellam, rhm, kaže: "Onome koji ne 
poznaje razilaženja islamskih učenjaka nije preporu- 
čeno da odgovara na pitanja o vjeri, niti je onome 
koji ne poznaje mišljenja islamskih učenjaka dozvo- 
Ijeno da bira i govori: 'Ovo mišljenje mi je draže od 
onog!’" 121 

Se'id b. Ebi 'Arube, rhm, kaže: "Ne smatrajte 
alimom onoga ko ne poznaje razilaženja islamskih 
učenjaka. ” 122 


119 Bejheki, El-Medhal, str. 436. 

120 Ibn Abdil-Berr, Džami'u bejanil-'ilmi vefadlih, 2/28. 

121 Ibid, 2/30. 

122 Ibid, 2/27. 

Ejjub es-Sehtijani, rhm, je rekao: "Najsmjeliji 
Ijudi u izdavanju fetvi su oni najmanjeg znanja o 
razilaženjima islamskih učenjaka, a najsuzdržljiviji u 
izdavanju fetvi su oni najznaniji o razilaženjima 
islamskih učenjaka. " ш 

Prethodne izreke naših ispravnih prethodnika 
jasno ukazuju na opasnost govora o Allahu, dželle 
šanuh, i Njegovoj plemenitoj vjeri bez znanja. Danas 
su mnogi muslimani iskušani tom lošom pojavom. 
Nerijetko imamo priliku slušati govore i predavanja, 
čitati tekstove i odlomke i dolaziti u susret sa raznim 
tumačenjima vjere od strane osoba koje su poznate 
po nedostatku šerijatskog znanja. Mnogi od takvih 
nikada u životu nisu vidjeli nijednog islamskog 
učenjaka, a kamoli da su sjedili pred njima i duži 
vremenski period stjecali šerijatsko znanje. 

Ovi kvaziučenjaci u svojim usmenim i pismenim 
izlaganjima citiraju ajete, hadise i mišljenja uleme i 
onda ih - bez ispravnog razumijevanja - tumače 
shodno svojim strastima i porivima. Istina je da 
među njima ima i onih koji su priučeni, odnosno 
možda su naučili nešto malo od vjere i sreli pokojeg 
učenjaka, pa se stavljaju na stepen velikih islamskih 
učenjaka ili ih pak drugi dižu na taj stepen, a oni su 


123 Ibn Abdil-Berr, Džami'u bejanil-'ilmi vefadlih, 2/28. 

veoma daleko od njih u znanju, ali i u ispravnom 
shvatanju stvarnosti u kojoj se nalaze. 

Stanje u kojem se trenutno nalazimo najbolje nam 
pojašnjavaja hadis kojeg prenosi Abdullah b. Amr, 
radijallahu 'anhuma, od Resulullaha, sallallahu 'alejhi 
ve sellem, da je rekao: "Allah, doista, neće uzeti 
znanje od Ijudi tako što će ga uzdignuti od njih, 
nego će uzeti znanje uzintajući učene Ijude, sve dok 
ne nestane učenjaka. Tada će Ijudi za predvodnike 
uzeti neznalice koji će biti pitani, pa će odgovarati, 
bez znanja i otići tako u zabludu odvodeći i druge sa 
sobom. ” 124 

Razmisli, dragi brate i cijenjena sestro, malo o 
ovom plemenitom hadisu. On jasno ukazuje na 
činjenicu da nevolje i nedaće nikada ljudima nisu 
dolazile od strane njihove uleme. Zapravo, nevolje 
nastupaju tek nakon nestanka uleme, odnosno kada 
izdavanje fetvi i tumačenje vjere preuzmu oni koji 
nisu dorasli tom stepenu, pa makar se i pripisivali 
učenicima ili onima koji traže znanje. 125 Nevolje nas- 
tupaju kada vjeru počnu tumačiti nedoučeni koji su 
se umislili, vjerske članke počnu pisati novinari, 
hutbe počnu držati slatkorječivi govornici i o vjeri 
počnu raspravljati licemjeri. Emanet nikada neće 


124 Buhari, br. 100; i Muslim, br. 2673. 

125 Vidjeti; Šatibi, El-'Iatisam , 2/679. 


44 



pronevjeriti onaj koji je povjerljiv, ali kada se 
povjerenje ukaže nepovjerljivom, onda se dešava 
nered. Isto tako, nijedan istinski učenjak neće u vjeru 
uvesti novotarije, ali kada govor o vjeri preuzme onaj 
ko nema znanja, onda dolazi do izmjene razu- 
mijevanja vjere i javljaju se nove zablude koje u 
prijašnjim generacijama nisu bile poznate. 

Potvrdu za to nalazimo u riječima Allahovog 
Poslanika, sallallahu 'alejhi ve sellem: "Kada se 
stvar povjeri onome kome ne pripada, tada očekuj 
Sudnji dan. " l2() Hafiz Ibn Hadžer el-'Askalani, rhm, 
kaže u komentaru ovog hadisa: "Povjeravanje stvari 
onome kome ne pripadaju biva onda kada preovlada 
neznanje i iščezne znanje, a to je od predznaka 
Sudnjeg dana, pa se da razumjeti da će dok ima 
znanja biti i selameta. " ni 

Zato je Abdullah b. Mes'ud, radijalahu 'anhu, znao 
reći: "Držite se znanja prije nego što bude uzdignuto, 
a uzdizanje znanja je odlazak (smrt) učenjaka. " 128 

Jednog dana imam Malik b. Enes, rhm, vidio je 
svog učitelja, poznatog učenjaka Rebi'u er-Re'ja, 


126 Buhari, br. 59, od Ebu Hurejre, radijallahu 'anhu. 

1-7 Fethul-Bari, 1/142. 

128 Abdur-Rezzak, El-Musannef 11/252; Darimi, br. 145; 
Mervezi, Es-Sunne, str. 29; Taberani, El-Kebir, 9/170; Ibn Betta, 
El-Ibanetul-kubra, 1/333. 


45 



rhm, kako žestoko plače, pa ga je upitao: "Da te nije 
zadesila kakva nedaća?", "Ne", rekao je, "nego je o 
vjeri upitan onaj koji nema znanja!" 129 

Od Enesa b. Malika, radijallahu 'anhu, prenosi se 
da je Allahov Poslanik, sallallahu 'alejhi ve sellem, 
rekao: "Od predznaka Sudnjeg dana je nestanak 
znanja, ukorijenjivanje neznanja, uživanje alkohola 
i pojava bluda. " I: '° U jednoj verziji stoji: "opadanje 
nauke i pojava neznanja... " ш 

Ibn Mes’ud i Ebu Musa el-Eš'ari, radijallahu 
'anhuma, pripovijedaju da je Allahov Poslanik, 
sallallahu 'alejhi ve sellem, kazao: "U danima pred 
Kijametski dan nestat će znanja, pojavit će se 
neznanje i proširiti će se ubistva. " 132 

Ebu Hurejre, radijallahu 'anhu, prenosi da je 
Resulullah, sallallahu 'alejhi ve sellem, rekao: "Prije 
nastupa Sudnjeg dana predstoje godine obmana. U 
tim godinama lažov će se smatrati iskrenim, a 
iskreni će se utjerivati u laž; povjerljiv će se 
optuživati za izdaju, a povjerenje će biti ukazano 
onome ko će ga pronevjeriti i tada će progovoriti 
ruvejbide." Bi upitan: "A ko su to ruvejbide, o 


1 9 Tartuši, El-havadisu vel-bide'u, str. 77. 
13(1 Buhari, br. 80; i Muslim, br. 2671. 

131 Buhari, br. 81. 

132 Buhari, br. 7064; i Muslim, br. 2672. 

Allahov Poslaniče?", pa reče: "To je svaki bez- 
vrijedni maloumnik koji govori i petlja se u javna 
pitanja /” ш 

Od Ebu Umejje el-Džumehija, radijallahu 'anhu, 
se prenosi da je Vjerovjesnik, sallallahu 'alejhi ve 
sellem, rekao: "Odpredznaka Sudnjeg dana je da se 
znanje traži kod malih. " ш 

Prenosi se od Omera b. el-Hattaba, radijallahu 
'anhu, da je rekao: "Spoznao sam u čemu je propast 
za Ijude: kada fikh (razumijevanje vjere) dođe od 
strane malih, a ne prihvati se od velikih. A ako 
dođe od strane velikih, pa ih u tome slijede mali, 
onda su svi od upućenih. " 136 

Ibn Mes'ud, radijallahu 'anhu, kaže: "Ljudi če 
neprestano biti na hajru sve dok znanje budu uzimali 


133 Ibn Madže, br. 4036; Ahmed, br. 7912; Hakim, br. 8439 i dr. 
Hadis je dobar ili vjerodostojan, kao što su smatrali Hakim, 
Zehebi, Ibn Kesir, Ibn Hadžer, Ahmed Šakir, Albani i drugi, radi 
mnoštva puteva i drugih predaja koje ga podupiru, iako u lancu 
prenosilaca postoje određene mahane, a Allah najbolje zna. 

134 Ibnul-Mubarek, Ez-Zuhd, br. 61; i Taberani, El-Mu'džemul- 
kebir, 221361. Hadis je hasen (dobar) radi drugih predaja koje ga 
podupiru, a Allah najbolje zna. (Vidjeti: Albani, Es-Silsiletus- 
sahiha, 2/194). 

3 Tj. nedoraslih, nedoučenih, nezrelih. 

136 Ibn Abdil-Berr, Džami'u bejanil-ilmi ve fadlih, 1/158. 

od velikih među njima, a kada ga počnu uzimati od 
malih i najgorih - tada će biti upropasteni. " 137 

Pod "malim" u ovim predajama se misli na one 
koji su nedorasli i nedoučeni, ne gledajući na njihove 
godine jer među ashabima Allahovog Poslanika, 
sallallahu 'alejhi ve sellem, bilo je mladića koji su 
bili vrsni učenjaci kao Ibn Abbas, Muaz b. Džebel, 
Ibn Omer i drugi. Na njihovo znanje su oslanjali se 
najodabraniji ashabi poput halife Omera, radijallahu 
'anhu. 138 Međutim, ako se tom njihovom neznanju 
pridoda i mladost, onda je belaj još veći, da nas 
Allah, dželle šanuhu, sačuva. 139 

Imam Sufjan es-Sevri, rhm, kada bi vidio običan 
narod 140 kako zapisuje znanje i predaje, njegovo lice 
bi se promijenilo. Njegov učenik Muhammed b. 
Jusuf el-Firjabi, rhm, jednom prilikom ga je upitao: 
"O Ebu Abdullah, primijetio sam da ti je tesko kada 
vidiš ovaj obični narod kako zapisuje znanje?", pa 
mu Sufjan reče: "Ovo znanje je bilo kod Arapa i kod 


137 Taberani, El-Mu'džemul-kebir, 9/114. 

13S Vidjeti: Ibn Abdil-Berr, Džami'u bejanil-ilmi ve fadlih, 
1/499-500. 

139 Vidjeti: Ibn Abdil-Berr, Džami'u bejanil-ilmi ve fadlih, 
1/499-500; Tarttiši, El-Havadisu vel-bide'u, str. 80. 
u Tj. one koji nisu dorasli znanju. 

najplemenitijih Ijudi, pa kada ih napusti i pređe kod 
ovih , 141 vjera će se radi toga izmijeniti. " 142 

Abdullah b. el-Mu'tezz, rhm, je rekao: "Kao što iz 
kamena ne rastu plodovi, makar puno kiše na njega 
palo, tako i maloumniku ne koristi mnogo izučavanja 
i čitanja. ' ,143 

Ebu Sufijan el-Himjeri, rhm, kaže: "Edeb 144 ne 
možeš naći osim kod dvije vrste Ijudi: kod čovjeka 
koga je sultan odgojio, 145 i kod čovjeka koji se 
odgojio izučavajući jikh . 14(1 Svi Ijudi mimo njih su 
neotesani. " U1 

Ne treba čovjek da požuruje sa podučavanjem 
drugih. Prije toga treba prvo da se okiti čvrstim i 
temeljitim znanjem. U tom smislu, imam Šafija, rhm, 
kaže: "Onaj ko počne podučavati prije vremena 
propustit će da stekne mnogo znanja.", 148 a imam 
Katade es-Sedusi, rhm, tvrdi: "Onaj ko bude govorio 


Tj. kod neodgojenih i nekultumih. 

142 Tarttiši, El-Havadisu vel-bide'u, str. 80-81. 

143 Hatib el-Bagdadi, El-Fekihu vel-mutefekkih, str. 584. 

144 Etiku, moral. odgoj, kulturu. 

145 Tj. odgojeni su pod moranjem. 

146 Tj. znanje o propisima vjere. 

147 Ibn Abdil-Berr, Džami'u bejanil-ilmi vefadlih, 1/156. 

148 Ibnul-Dževzi, Sifetus-saf’e, 2/252. 

prije vremena biće i osramoćen pred Ijudima prije 

„149 

vremena. 

Jednom prilikom skupina ljudi iz Kufe se odvojila 
od ostalog naroda i napravila sebi džamiju kako bi se 
posvetili činjenju ibadeta. Za to je čuo Abdullah b. 
Mes'ud, radijallahu 'anhu, pa im je otišao i žestoko ih 
ukorio, potom im je poručio: "Vratite se (nazad u 
Kufu), pa naučite od onih koji su učeniji od vas i 
onda podučite one koji manje znaju od vas. " 150 

Neznanje je razlog podjela, razilaženja i smutnji u 
ovom ummetu. Jednog dana pravedni halifa Omer b. 
el-Hattab, radijallahu 'anhu, osamio se i razmišljao o 
stanju ummeta, pa je poslao da mu se dovede Ibn 
Abbas, radijallahu 'anhuma, i upitao ga: "Kako je 
moguće da će se razići i podijeliti ovaj ummet, a 
Knjiga im ista, Poslanik im isti i Kibla im ista?" Ibn 
Abbas mu reče: "O Vođo pravovjernih, nama je 
Kur'an objavljen, i mi smo ga učili i znali smo 
povodom čega je koji ajet objavljen, ali će nakon nas 
doći narod koji će učiti Kur'an, ali neće znati povo- 
dom čega je objavljen, nego će svaki narod imati 
svoje mišljenje. Kada bude svaki narod imao svoje 
mišljenje, tada će doći do razilaženja i podjela." 
Omer kada ču njegove riječi žestoko ga ukori i odbi 


149 Hatib el-Bagdadi, El-Džami'u li ahlakir-ravi, 1/322. 

150 Begavi, Šerhus-sunne, 10/55. 

da prihvati ono što je rekao. Ibn Abbas je tada izašao 
i napustio ga. Zatim je Omer, radijallahu 'anhu, 
razmislio o njegovim riječima i dokučio da je ipak 
bio u pravu, pa ga ponovo pozva i reče mu: "Bio si u 
pravu! Ponovi mi opet svoje riječi. " 151 

Zato se odavno kaže: "Kada bi usutio onaj ko ne 
zna nestalo bi (stetnog) razilaženja ." 152 Slično je 
rekao i hafiz Džemaluddin el-Mizzi, rhm: "Kada bi 
ušutio onaj koji ne zna, odmorio bi se, a odmorio bi i 
druge mimo sebe, greške bi se umanjile, a ispravni 
postupci povećali. " 153 

Omer b. Abdul-'Aziz, rhm, je govorio: "Onaj ko 
bude radio bez znanja, više će napraviti štete nego 
koristi. " 154 

Sufjan es-Sevri, rhm, kada je bio upitan o onima 
koji počnu da govore o vjeri prije nego se osposobe 


151 Bejheki, Šu’abul-iman, 3/542. 

152 Vidjeti: Ebu Hajjan, El-'Imta'u vel-muanese, str. 259; Ibn 
Abdil-Berr, Džami'u bejanil-ilmi ve fadlih, 1/582; Hazredži, 
'UjHnul-ahbar, str. 76. Jakut el-Hamevi, rhm, pripisuje ove riječi 
poznatom arapskom pjesnikun Kulsumu b. 'Amru. Vidjeti; 
Mu'džemul-udeba, 5/2244. Dok, Usama b. Munkiz, književnik 
iz 6. h. stoljeća, pripisuje ih poznatom grčkom filozofu Diogenu, 
a Allah najbolje zna. Vidjeti: Lubabul-adab, str. 433. 

153 Tehzibul-kemal, 4/362. 

154 Ibn Abdil-Berr, Džami'u bejanil-ilmi ve fadlih, 1/147. 

za to, rekao je: "Brod koji se pretrpa mornarima 
mora potonuti. " 155 

Imam Šafija, rhm, je rekao: ”0 vjerskom znanju 
su progovorile pojedine osobe kojima je bilo preče 
da su se sustegnuli od nekih stvari o kojima su 
govorili, a i bliže spasu, inšallahu te'ala. " 156 

Imam Ibnul-Kajjim, rhm, tvrdi: "Onaj ko želi da 
očuva svoju čast, neka ne govori osim ono o čemu 
ima znanja. ' ,|57 

Hafiz Ibn Hadžer el-Askalani, rhm, kaže: "Kada 
čovjek govori o onome što mu nije struka dođe sa 
čudnim stavovima. " 15S 

Prema tome, znanje smo dužni uzimati sa izvora, 
od učenjaka poznatih po ispravnom znanju, 159 
iskrenim riječima i ispravnim djelima. Posebno treba 
istaći učenjake koji su preselili na uputi ili su u 
poznim godinama, pa je njihovo znanje staloženo, 
sigurno i provjereno. 160 


153 Ramahurmuzi, El-Muhaddisul-fasil, str. 560. 

156 Er-Risale, str. 34. 

137 1'alamul-muvekki'in, 2/117. 

158 Fethul-Bari, 3/584. 

159 Tj. znanju iz Kur'ana i sunneta Resulullaha, 'alejhis-selam. 

160 Poput šejha Abdur-Rahmana es-Sa'dija, Muhammeda b. 
Ibrahima Alu Šejha, Abdullaha b. Humejda, Muhammeda 
Emina eš-Šenkitija, Ahmeda Šakira, Abdul-'Aziza b. Baza, 

Vjera je nešto najdragocjenije što posjedujemo, pa 
nipošto ne smijemo dopustiti da nam o vjeri pame- 
tuju, propise tumače i fetve izdaju oni koji nisu tome 
dorasli. Dužni smo pripaziti se nedoučenih tumača 
vjere. Kao što se istina lahko raspoznaje od zablude, 
isto tako je lahko raspoznati i neznalicu od učenog, 
pa makar neznalica posjedovao titule, diplome, 
svjedočanstva i sl. 

Šejh Bekr Ebu Zejd, rhm, kaže: "Donošenje 
zabrana radi vjerskih koristi preče je od donošenja 
zabrana radi koristi imetka i tijela. Obaveza je staviti 
zabranu i spriječiti svakog gubitnika od njegovog 
djelovanja radi opće koristi zajednice. Onoga ko 
glumi da je učenjak i učenjaka koji je pokvaren, 
obaveza je spriječiti da izdaju fetve radi očuvanja 
vjere. Onoga ko se lažno predstavlja da je Ijekar 
obaveza je spriječiti radi zaštite zdravlja šire 


Muhammeda b. Saliha el-'Usejmina, Muhammeda Nasiruddina 
el-Albanija, Tekijuddina el-Hilalija, Abdur-Rezzaka Afifija, 
Hammada el-Ensarija, Adul-Kadira el-Arnauta, Bekra Ebu 
Zejda, Abullaha b. Džibrina, Abdullaha b. Gudejana, Hamuda 
et-Tuvejdžirija, Abdur-Rahmana el-Berraka, Abdullaha el- 
Gunejmana, Saliha el-Fevzana, Abdul-Muhsina el-Abbada, 
Abdul-'Aziza er-Radžihija, Abdul-Kerima el-Hudajra, Ebu 
Ishaka el-Huvejnija idr. Allali se smilovao onima koji su 
preselili na ahiret, a sačuvao i poživio na hajru one koji su među 
živima! 

zajeclnice, isto tako obaveza je spriječiti i onoga ko 
se lažno predstavlja da je inžinjer. " 161 

Kako je samo divan primjer kojeg je naveo Šejh, 
Allah mu se smilovao. Doista nećemo naći da se 
neko usudi govoriti o medicini i propisivati lijekove i 
terapije pravdajući se time da je čitao iz knjiga ili pak 
općom naobrazbom, zato što greške u tome povlače 
za sobom kazne na dunjaluku, ali kada je u pitanju 
govor o Allahovoj vjeri, svako sebi daje za pravo da 
je tumači i komentira, bez prethodnog studiranja i 
detaljnog izučavanja. 

Nije pravi učenjak svako ko krene izučavati vjeru, 
kao što nije ni učenik svako ko uči i čita jer se nijjeti 
(namjere) razlikuju. Neko od onih koji uče je iskren, 
a drugi nije; neko je studirao na određenom fakultetu 
radi diplome, ugleda i položaja, a drugi radi znanja i 
kako bi se približio Allahu, dželle šanuh. Ne treba se 
ugledati na svakog za koga narod tvrdi da je učen jer 
pravog učenjaka ne poznaje niko drugi do pravi 
učenjak. Isto tako, nije dovoljno znanje da bi neko 
bio od onih koji se slijede. Od znanja bez rada po 
njemu nema velike koristi. Neki od učenih su na 
Pravom putu, a drugi nisu; jedni se čvrsto drži vjere i 
slijede uputu prvih generacija, dok drugi popuštaju i 
tragaju za neutemeljenim olakšicama. 


Et-Te'alum, str. 7-8. 

Ebu Hurejre, radijallahu 'anhu, prenosi da je 
Allahov Poslanik, sallallahu 'alejhi ve sellem, rekao: 
"Ko bude učio znanje sa kojim se traži Allahovo, 
dželle šanuhu, lice, ne uči ga osim da bi stekao 
neku dunjalučku korist, takav neće osjetiti miris 
Dženneta na Sudnjem danu. " Њ2 

Imam Ibn Hazm el-Endelusi, rhm, kaže: "Nema 
veće štete za znanje i njegove nosioce od onih koji su 
se među njih uvukli, a nisu od njih. Oni su neznalice, 
a misle da nešto znaju i čine nered iako smatraju da 
popravljaju situaciju. " 163 

Jedan čovjek pohvalio je imama Sulejmana el- 
E'ameša, rhm, zadivljen nmoštvom učenika koji su 
prisustvovali na njegovim predavanjima, pa mu je on 
rekao: "Nemojte biti zadivljeni mnoštvom jer trećina 
njih će umrijeti prije nego što postanu učenjaci, 
druga trećina će otići za vladarom, a od treće trećine 
malo ko će se spasiti!"' 4 

Sa druge strane, imamo mnogo onih koji su 
studirali ili studiraju šerijatske znanosti i koji su, 
nadati se, iskrenih namjera i žude za Allahovim 
plemenitim licem, ali je nedaća što nemaju dovoljno 


162 Ahmed, br. 8457; Ebu Davud, br. 3664; Ibn Madže, br. 252; i 
drugi. Hadis je vjerodostojan. 

163 El-Ahlaku ves-sijer, str. 67. 

164 Ibn Abdil-Berr, Džami'u bejanil-ilmi ve fadlih, 1/520. 

znanja. Pravo znanje zahtijeva mnogo truda, napora i 
odricanja, dok je do samih diploma u današnjem 
vremenu relativno lahko doći. Činjenica je da danas 
ima onih koji su stekli velika akademska zvanja, ali 
je njihovo znanje površno. Neki su, možda, zavr- 
šavali fakultete, magistrate i doktorate na daljinu, 
preko interneta i slično. U prvim generacijama stanje 
je bilo drugačije, učenici su povijali svoja koljena 
pred ulemom koja bi ih odgajala i prenoslila im 
znanje i iskustvo, ali danas se, većinom, ta veza 
između učitelja i učenika svela na minimum. 

Abdullah b. Mes'ud, radijallahu 'anhu, kaže: "U 
kakvom stanju ćete biti kada se među Ijudima 
rasprostrane i pojave novotarije, pa na njihovim 
temeljima odraste omladina, a poznu starost dožive 
starci, pa njihovim sebebom islam prihvate nearapi. 
Tada će čovjek postupati po Sunnetu, a biti će пги 
rečeno da je to novotarija!" Njegovi učenici upitaše: 
"A kada će se to desiti, o Ebu Abdur-Rahmane?" 
Odgovori: "Kada bude puno predvodnika, a malo 
povjerenika; kada bude puno karija , 165 ali izrazito 
malo fakiha, kada seznanje bude učilo, ali ne radi 


Tj. učača, učenika. 

166 Onih koji razumiju vjem. 

vjere i kada se dunjaluk bude tražio sa djelima 
ahireta!" 167 

Od Ibn Abbasa, radijallahu 'anhuma, prenosi se da 
je rekao: "Da su oni koji nose znanje ukazali počast 
svome znanju i prihvatili ga onako kako mu dolikuje, 
zavolio bi ih Uzvišeni Allah, meleci i dobročinitelji, a 
i Ijudi bi ih uvažavali i poštivali, ali oni su znanjem 
tražili dunjaluk, pa ih je Allah zamrzio, a i Ijudi 
omalovažili. " 16S 

Amir eš-Ša'bi, rhm, kaže: "Neće nastupiti Sudnji 
dan sve dok se znanje ne bude smatralo neznanjem, a 
neznanje znanjem ." 169 

Pravi učenjak se, pored temeljitog i provjerenog 
znanja, prepoznaje po izgledu, govoru, hodanju i 
svim ostalim pokretima. Svjetlo bogobojaznosti i 
znanja izbija iz njegovog lica. U tom smislu Ibn 
Mes'ud, radijallahu 'anhu, kaže: "Onaj ko uči Kur'an 
prepoznaje se: po neprospavanim noćima dok drugi 
spavaju, po danima provedenim u učenju dok se 
drugi svakojako zabavljaju, po plaču dok se drugi 
smiju, po pobožnosti dok drugi lumpuju, po šutnji 


Abdur-Rezzak, El-Musannef 11/359; Darimi, br. 185; 
Nu'ajm b. Hammad, EI-Fiten, br. 69; Lalekai, Šerhu usuli 
'iatikad, br. 123, i drugi s vjerodostojnim lancem prenosilaca. 

16S Ibn Abdil-Berr, Džami'u bejanil-ilmi vefadlih, 1/529. 

169 Ibn Ebi Šejbe, El-Musannef , 8/668. 

dok se drugi bave svim i svačim, po skrušenosti dok 
se drugi prave važni i po sjeti i tuzi dok se drugi 
vesele."™ 

Hafiz Hatib el-Bagdadi, rhm, opisujući učenjake 
od kojih treba uzimati znanje, kaže: "Nužno je da 
onaj koji uči znanje odabere među učenjacima onog 
koji je poznat po pridržavanju za vjeru, čije je stanje 
skriveno 171 i koji drži do sebe. Također, odabrat će 
onog koji se okitio moralnim načelima u traženju 
znanja, onog koji je u praksu sproveo sabur, blagost, 
saosjećajnost prema onima koje podučava, nježnost 
prema onima koji traže znanje, riječ istine, savjet 
svim robovima i druge od pohvalnih osobina i 
uzvišenih vrlina. ” 172 

Od Mudžahida b. Džebra, rhm, se prenosi da je 
rekao: "Učenjak je onaj ko se boji Allaha. " 173 

Alija b. Ebi Talib, radijallahu 'anhu, kaže: "Tri je 
vrste Ijudi: učenjak odgajatelj, zatim učenik koji traži 
znanje da bi se spasio, dok su ostali mase koje se 


17,1 Ebu Ubejd Kasim b. Sellam, Fadailul-Kur'an, str. 113. 
171 Tj. nisu poznati po javnim prijestupima. 

I7 “ El-Fekihu vel-mutefekkih, str. 586. 

17j Ibn Abđil-Berr, Džami'u bejanil-ilmi ve fadlih, 2/824. 

odazivaju svakom galamdžiji i koje se njišu sa 
svakim povjetarcem. " 174 

Hafiz Hatib el-Bagdadi, rhm, nadovezuje se na 
spomenuti govor: "Ova predaja je svojim značenjem 
od najboljih predaja i najplemenitijih izreka. Podjela 
koju je napravio vođa pravovjernih Alija b. Ebi 
Talib, radijallahu 'anhu, je na najvećem stepenu 
istinitosti i na samom kraju uspjeha jer ni jedan 
pametan i zdrav čovjek ne izlazi iz ove tri kategorije: 
ili je učenjak, ili je onaj koji uči i traga za znanjem, 
ili je nemaran prema znanju i onima koji ga nose, tj. 
nije ni učenjak niti onaj koji traži znanje. ” 175 

Od Halila b. Ahmeda, rhm, se prenosi da je rekao: 
"Četiri su vrste Ijudi: čovjek koji zna i zna da zna - 
to je učenjak i njega slijedite i pitajte; čovjek koji ne 
zna i zna da ne zna - to je neznalica pa ga podučite; 
čovjek koji zna, a ne zna da zna — to je razuman 
čovjek, pa ga napomenite; i čovjek koji ne zna i ne 
zna da ne zna — to je maloumnik, pa ga se klonite. " 176 


174 Ibn Abdil-Berr, Džami'u bejanil-ilmi ve fadlih, 1/156; Hatib 
el-Bagdadi, EI-Fekihu vel-mutefekkih, str. 141. U lancu prenosi- 
laca postoje određene slabosti. 

173 EI-Fekihu vel-mutefekkih, str. 142. 

176 Bejheki, El-Medhal, str. 441; Ibn Abdil-Berr, Džami'u 
bejanil-ilmi vefadlili, 2/31. 

Imam Ibnul-Dževzi, rhm, navodi lijep primjer 
učitelja koji provede čitav život učeći i prenoseći 
znanje i učenika koji preko noći pomisli da je 
sustigao učitelja, pa kaže: "Вбг raste trideset godina, 
a tikva naraste za dvije sedmice i sustigne drvo bora. 
Drvo tikve kaže drvetu bora: 'Put kojeg si ti prešao 
za trideset godina, ja sam prešao za dvije sedmice. 
Za tebe se kaže da si stablo, a i za mene se kaže da 
sam stablo.' Pa mu bor na to odgovara: 'Sačekaj dok 
puhnu jesenski vjetrovi, pa ćeš tek onda vidjeti ko je 
stablo!" 111 

Ibn Sirin, rhm, kaže: "Doista je ovo znanje vjera, 
pa gledajte od koga ćete svoju vjeru uzeti. " 178 

Ovo što smo spomenuli je samo kratki podsjetnik, 
a u poznatoj poslovici se kaže: "Pametnom čovjeku 
dovoljan je išaret da razumije", 179 a naša posljednja 
dova je: "Sva zahvala pripada Allahu, Gospodaru 
svih svjetova!" (Junus, 10) 

п п п 


177 El-Lataif, str. 22. 

Sahihu-Muslim, El-Mukaddime, 1/12. 

179 Vidjeti: Muhammed Rešid Rida, Tefsirul-menar, 10/471. 

U ime Allaha, Svemilosnog, Milostivog! 

►--* 

Hvala i zahvala pripadaju Uzvišenom Allahu Koji je 
poslao Svog Poslanika u nizu vjerovjesnika, salavatullahi ve 
selamuhu ‘alejhim, sa istinskim znanjem i uputom. Onaj ko se 
iskreno prihvatio Pravog puta objašnjenog u Kitabu i Sunnetu 
i ustrajao na tome taj je upućen i sretan, a onaj ko je slijedio 
druge puteve i povodio se za strastima zalutalih, propao je i sve 
izgubio. 

Velika je potreba da se govori i piše na temu važnosti 
izvornog islamskog znanja i njegovih nosioca. Time se ukazuje 
na nužnost očuvanja vjere u njenom orginalnom obliku, daleko 
od novotarija svake vrste, kao i obavezu slijeđenja islamskih 
učenjaka čije su riječi i djela potkrijepljeni jasnim i čvrstim 
dokazima. 

Da Uzvišeni Allah nagradi obilno hfz. magistra hadisa 
Amira Smajića na njegovom trudu; da ovo kraće djelo koje je 
mnogo korisno ugleda svjetlo dana i dadne da se drugi u velikom 
broju njime okoriste. 

Neka je salavat i selam na Njegovog časnog Poslanika, 
čestitu poslaničku porodicu i sve vrle ashabe. 


hfz. mr. Muhamed Fadil Porča 
Medina, 14. redžeb, 1438 h. god. / 11. 4. 2017 god. 


